།སྡུག་བསྔལ་ལས་ནི་ཐར་མི་འགྱུར། །ཞེས་སོགས་ལུང་མཐའ་
ཡས་ཤིང་། རྗེ་བཙུན་མི་ལའི་ཞལ་ནས་ཀྱང་། ཆོས་ཀུན་གྱི་རྩ་བ་རྒྱུ་འབྲས་ལ་ཡིད་ཆེས་པ་
211

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
འདི་ཡིན་པས། རྒྱུ་འབྲས་ཀྱི་ཕྱག་ལེན་སྡིག་སྤོངས་དགེ་སྒྲུབ་ལ་ཞིབ་པར་བརྩོན་པ་གལ་
ཆེའོ། །
ཞེས་གསུངས་ཤིང༌། རོ་གཅིག་འདྲ་བའི་རྣལ་འབྱོར་ཀྱང་རྒྱུ་འབྲས་མ་ཞིབ་ན་ངན་སོང་
དུ་འགྲོ་བར་བཤད་ན་དེ་མིན་རྣམས་ལྟ་ཅི་སྨོས། དེས་ན་སྤྱིར་རང་བཞིན་དང་བཅས་པའི་
ཉེས་ལྟུང་མང་ཡང་མི་དགེ་བཅུ་དངོས་དང་ཕྱོགས་གཏོགས་ནས་བསྡམས་ནུས་ན་གོང་
བཤད་ལྟར་དོན་ཕལ་ཆེར་འདུས་པས་འབད་དགོས་ཏེ། རྣམ་འབྱེད་ལས། ངག་རྣམས་
བསྲུང་ཞིང་ཡིད་ཀྱིས་རབ་བསྡམས་སྟེ། །ལུས་ཀྱི་མི་དགེ་བ་དག་མི་བྱེད་ཅིང་། །ལས་ལམ་
གསུམ་པོ་འདི་དག་རབ་སྦྱང་ནས། །དྲང་སྲོང་གསུངས་པའི་ལམ་ནི་འཐོབ་པར་འགྱུར། །
ཞེས་སོགས་བཀའ་བསྟན་བཅོས་ནས་ཡང་ཡང་བསྔགས་སོ། །
སྨྲས་པ། སྨྲ་ཤེས་དོན་གོ་མི་ཡི་ལུས་ཐོབ་ནས། །བྱང་ཆུབ་བར་དུ་སྐྱེ་བ་ཚེ་རབས་
ཀུན། །སྡུག་བསྔལ་མེད་པའི་བདེ་བ་འབྱུང་བ་དང་། །མཐར་ཐུག་བདེ་ཆེན་བྱང་ཆུབ་མངོན་
ཐོབ་ཐབས། །ཐུབ་དབང་བཀའ་དྲིན་ཅན་དེས་བསྟན་ན་ཡང་། །རང་འདྲ་སེར་གཟུགས་
འགའ་ཞིག་དད་བརྩོན་ཞན། །སྐྱེ་བོ་ཕོ་མོས་སྐྱོན་ཡོན་དོན་མ་གོ། །ཀུན་གྱི་ཤེས་ནུས་ཆོས་འདི་
གྱི་ནར་ལུས། །བདེ་བ་འདོད་ཅིང་སྡུག་བསྔལ་རྒྱུ་ལ་བཙོན། །རང་རེ་རྨོངས་པའི་སེམས་
ཅན་འདི་ཀྱི་ཧུད། །སྔར་བྱས་འགྱོད་བཤགས་ཕྱིན་ཆད་སྡོམ་ནུས་ན། །འདིར་འབད་བཤན་
པ་ཡིན་ཀྱང་མཐོ་རིས་ཐོབ། །འདི་ལ་འབད་ཀྱང་ཕྱིན་ཆད་མི་སྡོམ་ན། །རྩད་ནས་དག་དཀའ་
ངན་སོང་ལྷུང་གྱུར་ཀྱང་། །འདིའི་མཐུས་སངས་རྒྱས་དྲན་ཞིང་དེ་ཕྲལ་ཐལ། །དེ་ཕྱིར་ཀུན་
གྱིས་འདི་ལ་འབད་པར་རིག །ཞེས་པའང་བར་སྐབས་ཀྱི་ཚིགས་བཅད་དོ། །
དེས་ན་ལྟུང་བཤགས་འདི་རང་རེ་སེར་སྐྱ་ཀུན་གྱིས་འབད་པ་གནད་ཆེ་སྟེ།
སེམས་ཅན་ཐམས་ཅད་ལ་ཚེ་རབས་མང་པོའི་སྡིག་པ་ཡོད་པ་ལ་གོང་དུ་བཤད་པ་ལྟར་ཚེ་
འདི་ཡང་ཉོན་མོངས་རགས་པས་འདོད་ཆགས་ཞེ་སྡང་གཏི་མུག་གིས་དུས་འདའ་བས།
(TA)
212

བྱང་ཆུབ་ལྟུང་བཤགས་ཀྱི་དོན་འགྲེལ་ཟིན་བདུད་རྩིའི་ཆུ་རྒྱུན།
དེའི་ཕྱིར་སྡིག་པ་དངོས་བྱས་པ་ལྟ་ཅི་སྨོས། དགེ་བ་ལྟར་བྱས་ཀྱང་ཀུན་སློང་གིས་སླད་པའི་
དགེ་སྡིག་གང་དུ་སོང་ཡོད་ཀྱང་མི་ཤེས་ཏེ་དཔེར་ན་མུན་པའི་ནང་དུ་མདའ་འཕངས་པས་
དགྲ་གཉེན་སུ་ལ་ཕོག་མི་ཤེས་པ་ལྟར། དགེ་བ་བྱས་སྙམ་ནའང་དགེ་སྡིག་གང་ལ་འགྱུར་མི་
ཤེས་པས་བཤགས་པ་བྱེད་ཚུལ་སོགས་ཀུན་མཁྱེན་མི་བསྐྱོད་ཞབས་ཀྱིས་གསུངས་ལྟར་རོ། །
མི་དགེ་བཅུ་སོགས་དངོས་སུ་བྱས་པ་ལས་ཀྱང་བྱེད་བསམས་པའི་སེམས་ཤུགས་དྲག་རྒྱུན་
རིང་ཉིན་མཚན་ཕལ་ཆེར་འདའ་བའི་སྡིག་པ་རྒྱུན་མི་ཆད་པར་བསོགས་པའི་ཚེ་གང་སྡིག་
ལ་འགྲོ་བ་ཕལ་ཆེར་ཡིན་པ་དང་། བྱེ་བྲག་སེར་མོ་བ་རྣམས་ཀྱང་སྡོམ་པ་གསུམ་ཀ་ཞུས་
ནས་བསྲུང་ཚུལ་ངོ་ཡང་ཤེས་པ་དཀོན་པས་ཆགས་མེད་རིན་པོ་ཆེས། རང་རེ་བཙུན་པ་ཆོས་
སྒོར་ཞུགས་པ་རྣམས། །ཕལ་ཆེར་སྡོམ་པ་བསྲུང་རྒྱུའང་ངོ་མི་ཤེས། །ཞེས་དང༌། སྡོམ་གསུམ་
ལྡན་པའི་ང་རྒྱལ་ཆེ་ན་ཡང་། །ཕྲ་ཞིབ་ལྟུང་བའི་ཆར་རྒྱུན་བར་མཚམས་མེད། །ཅེས་དང་།
ཉེས་བྱས་བདུན་བརྩེགས་ལྟུང་བ་རེ་རེར་འགྱུར། །ལྟུང་བ་དེ་ལའང་བཤགས་པ་མ་
ཐེབ་ན། །ངན་སོང་གནས་སུ་ལན་གཅིག་འགྲོ་དགོས་སོ། །ཞེས་དང་། ལྟ་བ་རྣམས་པར་
དག་པ་ཡོད་ན་ཡང་། །སྤྱོད་པ་འདུལ་ཁྲིམས་ཕྲ་ཞིབ་མ་བསྲུང་ན། །ཀླུ་རུ་སྐྱེ་བ་རྒྱ་མཚོས་
ཞུས་མདོར་གསུངས། །ཞེས་དང༌། ད་ལྟ་ཀུན་གྱི་ཆོས་པར་རྩི་ཤིང་བཀུར། །ཤི་དུས་ཀླུ་
བདུད་འཁོར་དུ་སྐྱེ་ཤོར་ན། །དེ་ལས་གཙོག་དང་དེ་ལས་སྡུག་པ་ཅི། །ཞེས་སོགས་ཡང་ཡང་
གསུངས་པ་རྣམས་མི་དྲན་པར་སྐབས་འགར་རྩ་བ་བཞི་པོ་བསྲུང་ན་ཁྲིམས་ལྡན་ཡིན་ཚུལ་
གསུངས་པ་དེ་ཁོ་ནར་རྩིས་བཟུང་བྱས་ནས་བསྲུང་བྱ་གཞན་རྣམས་གཡས་ཆུང་དུ་ཤོར་ན།
ཀོང་སྤྲུལ་རིན་པོ་ཆེས། བེའུ་བུམ་ཆུང་ངུ་ལ་གཅེས་སྤྲས་ཆེ་བས་བཀའ་བསྟན་བཅོས་ལ་
རྒྱབ་འགལ་དུ་སོང་བ་དེ་བླུན་དྲག་པའི་སྐྱོན་ཡིན།
ཞེས་གསུངས་པས་སྐབས་ཐོབ་ཀྱི་དགོངས་པ་ལེན་མི་ཤེས་པར་ཚིག་རེ་གཉིས་ལ་
ཞེན་པར་མི་བྱ་སྟེ། བཀའ་གདམས་ཕུ་ཆུང་རིན་པོ་ཆེས་སྐབས་ཤིག་མཚན་མོ་ཨ་ཙ་མ་
213

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
གསུངས། ཉེ་གནས་ཀྱིས་ཅི་ཞེས་ཞུས་པས། དེ་རིང་མདོ་སྡེ་མཇལ་བས་སྙིགས་དུས་ཀྱི་
བཙུན་པ་ཕལ་ཆེར་བྱེ་མའི་སྒྲོ་བ་བྱོ་བ་ལྟར་ངན་སོང་དུ་འགྲོ་གསུང་གདའ་གསུངས།
ཆགས་མེད་རིན་པོ་ཆེས་རྒྱ་མཚོས་ཞུས་མདོ་གླིང་ནས་ལུང་འདིས་རང་རེའི་བཙུན་པ་རྣམས་
འཇིགས་གསུངས་ཀོང་སྤྲུལ་རིན་པོ་ཆེས་མདོ་པད་དཀར་གྱི་ལུང་དྲང་ནས་ལུང་འདིས་རང་
རེ་བཙུན་པ་རྣམས་ཀྱི་གཡའ་བར་གདའ་གསུངས། འདུལ་བ་ལས་ཚུལ་ཁྲིམས་འཆལ་བ་
ལྟ་ཅི་སྨོས། ཚུལ་ཁྲིམས་ལྷོད་པའང་ཡུལ་འཁོར་གྱི་བསོད་སྙོམས་ཟ་བ་ལྕགས་བསྲེགས་ཟ་
བ་ལས་ལོད་པ་དང༌། ཉེས་བྱས་ཕྲ་ཞིབ་ལ་གནང་ཆུང་བྱས་ནས་བསྲུང་བ་དང་བཤགས་པ་
མ་བྱས་ན་ཨེ་ལེའི་འདབ་མའི་ཤིང་བཅད་པས་ངན་སོང་དུ་སྡུག་བསྔལ་བའི་དཔེ་དྲངས་པ་
སོགས་ལུང་ཤིན་ཏུ་མང༌། དེ་ལས་བྱང་སྡོམ་བསྲུང་དཀའ། དེ་ལས་སྔགས་སྡོམ་ནི་ཆེས་
བསྲུང་དཀའ་བ་དེའི་ཕྱིར། སྔགས་ལ་ཞུགས་པའི་སྐྱེས་བུ་ངན་སོང་དང་སངས་རྒྱས་གཉིས་
ལས་འགྲོ་ས་གསུམ་པ་མེད། ཅེས་གསུངས་པ་ལྟར་དང་མི་སྐྱ་ཕོ་མོ་རྣམས་ཀྱང་འདི་ཉུང་
དྲག་པས་ཤེས་མིན་ལྟས་ན་ཕལ་ཆེར་གྱིས་ཤེས་པར་འདུག་ཤེས་དགོས་གནད་ཀྱང་འདུག །
སྤྱིར་གོང་གསལ་ལྟར་སྡིག་ལ་རྒྱུན་མི་ཆད་པ་གསོག་པ་དང༌། བྱེ་བྲག་བྱང་སྡོམ་དང་དགེ་
བསྙེན་ཞུ་མ་མྱོང་ཡང་། དབང་ནི་ཀུན་གྱི་ཐུབ་ཚད་ཞུ་བས། བསྲུང་བྱ་ནི་བྱང་སྡོམ་དགེ་
བསྙེན་སོགས་ལས་བརྒྱ་སྟོང་གི་དཀའ་ཡང་བསྲུང་རྒྱུའང་ངོ་མི་ཤེས་པས་ཞེ་སྐྲག །
འོ་ན་བླ་མ་རྣམས་ནས་དམ་ཚིག་བསྲུང་དཔེ་ནུས་མི་གསུང་བར་དབང་ཞུས་ཚད་ལ་
གནང་བ་ཅི་ཡིན་སྙམ་ན་དེ་ནི་འཁོར་བ་མཐའ་ཅན་ལ་དགོངས་པ་སྟེ། དབང་ཐོབ་ན་དམ་
ཚིག་བསྲུང་མ་ནུས་པར་ཕྱི་མ་དམྱལ་བར་སྐྱེ་ནས་ལོ་གྲངས་བྱེ་བ་དུང་ཕྱུག་སོགས་སྡུག་
བསྔལ་མྱོང་ནས། དེ་ནས་དབང་གི་བྱིན་རླབས་ཀྱིས་རིམ་གྱིས་ཐར་པ་ཐོབ་པར་གསུངས།
དེས་ན་ད་ལྟ་ནད་དང་དབུལ་བཀྲེས་སོགས་ཚེ་གང་གཅིག་གི་སྡུག་བསྔལ་ཕྲན་བུ་ལའང་
དཀའ་བར་གདའ་ན་དམྱལ་བའི་སྡུག་བསྔལ་ལོ་གྲངས། དེ་ཙམ་མྱོང་དགོས་བྱུང་ན་ཨེ་མི་
214

བྱང་ཆུབ་ལྟུང་བཤགས་ཀྱི་དོན་འགྲེལ་ཟིན་བདུད་རྩིའི་ཆུ་རྒྱུན།
སྐྲག །དེ་བཤགས་པ་འདྲ་བྱས་ནས་མྱོང་མ་དགོས་ན་ཨེ་དགའ། དེས་ན་ལྟུང་བཤགས་འདི་
ནི་སོ་ཐར་བྱང་སྡོམ་སྔགས་སྡོམ་དམ་ཚིགས་སོགས་གསུམ་ཀའི་གསོ་སྦྱོངས་བཤགས་པའི་
མཆོག་ཡིན་པར་འདུལ་བ། སྤྱོད་འཇུག །སྙིང་པོ་རྒྱན་སོགས་དུ་མ་ནས་གསུངས། བཅས་
དང་རང་བཞིན་གྱི་སྡིག་པ་བཤགས་པ་ལ་འདི་འདྲ་བ་དཀོན་ཏེ། ཆོས་རྒྱལ་ཁྲི་སྲོང་ལྡེའུ་
བཙན་གྱིས་རྒྱ་གར་པཎ་གྲུབ་བརྒྱ་རྩ་གདན་དྲངས་དུས་སྡིག་བཤགས་ལ་འདི་ལྷག་པར་
གསུངས་པས་རྒྱལ་པོས་ཐུགས་དམ་མཛད། ལྟུང་བཤགས་ཀྱི་ཆོ་ག །བཅོམ་ལྡན་འདས་
ཀྱིས་ཞལ་ནས་གསུངས་པའི་ཆོས་ཉ་པ་ལྔ་བརྒྱའི་དོན་དུ་ཞུས་དེ་ཉ་དང་མི་ཐམས་ཅད་དག་
པའི་ཞིང་དུ་སྐྱེས་པའོ། །
སངས་རྒྱས་སུམ་ཅུ་རྩ་ལྔ་འདི་དག་གི་མཚན་རེ་རེ་ཙམ་རྣ་བར་ཐོས་ཀྱང་ལས་ངན་
སྡིག་སྒྲིབ་མ་ལུས་པ་དག་ནས་ཕྱིར་མི་ལྡོག་པའི་ས་ལ་སྐྱེལ་བར་གསུངས་སོ། །ཞེས་དང༌།
ལུང་ལས། བཅོམ་ལྡན་འདས་ཀྱི་བཀའ་སྩལ་པ་མ་འོངས་པའི་དུས་ལྔ་བརྒྱའི་ཐ་མ་ལ་
སེམས་ཅན་ཉོན་མོངས་པའི་སྒྲིབ་པ་འཐུག་པོ་ཅན་རྣམས་ལ་ཕན་བཏགས་པའི་ཕྱིར།
འཕགས་པ་ཕུང་པོ་གསུམ་པའི་མདོ་སྟེ། དཀོར་གྱི་ཕུང་པོ་རི་རབ་ཙམ་ཡང་བྱང་བར་འགྱུར་
རོ༑ ༑སེམས་ཅན་འཆི་ཁའི་རྣ་ལམ་དུ་གྲགས་པ་དེ་ངན་སོང་དུ་སྐྱེ་བའི་སྒོ་གཅོད་པར་འགྱུར་
རོ༑ ༑ཞེས་གསུངས་ཏེ། དེའང་ཕྱག་འཚལ་བ་བཤགས་པ་དགེ་བ་བྱང་ཆུབ་ཏུ་བསྔོ་བ་སྟེ་
བསགས་སྤྱང་སྤེལ་གསུམ་ཡོངས་རྫོགས་ཚང་བའི་ཕྱིར། སངས་རྒྱས་ཐོབ་པའི་རྒྱུ་གྲུབ་པ་
ཡིན་པས་ན། ཕན་ཡོན་བསོད་ནམས་ཀྱི་ཕུང་པོ་ཚད་མེད་པའི་ཕྱིར་ཕུང་པོ་གསུམ་པ་ཞེས་
པའི་མཚན་གྲགས་ལ། དཀོར་སྦྱོང་ལའང་འདི་ཉིད་ཤིན་ཏུ་ཟབ་པ་དང་། གང་ཞིག་འཆི་
བའི་དུས་ལས་དབང་གིས་བླ་མ་འབྱོར་པའི་སྐལ་བ་མ་བྱུང་ཚེ། དབུགས་ཆད་འགྲོ་ཁར་
སྔས་འགོའི་འཐད་ནས་བྱམས་སྙིང་དང་དད་པས་ལྟུང་བཤགས་འདིའི་སངས་རྒྱས་ཀྱི་
མཚན་རྣམས་སྐད་གསང་མཐོན་པོས་བསྒྲགས་ཤིང་སྤྱི་གཙུག་གི་སྐྲ་ནས་ཀྱང་འཐེན་ཙམ་
315

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
འགའ་བྱས་ན། མི་དེ་གསོན་དུས་ལྟུང་བཤགས་ལ་ལོག་ལྟ་མེད་ན་ངན་སོང་དུ་མི་འགྲོ་བར་
ཡང་དག་པའི་བཀའི་ཞལ་གྱིས་བཞེས་པའི་ཕྱིར། ཐེ་ཚོམ་དགོས་པ་མི་འདུག་ཅིང་། གསོན་
དུས་ལྟུང་བཤགས་སོགས་ཆོས་ལ་ཡིད་མི་ཆེས་ཤིང་སྐུར་པ་འདེབས་པ་རྣམས་ནི་ངན་སོང་
དུ་འགྲོ་བ་སྨོས་ཅི་དགོས། ཐར་པའི་དུས་ཀྱང་དཀའ་ཚུལ་ཐར་མདོ་སོགས་ནས་གསུངས་
སོ༑ ༑
ཡང་དེང་སང་ཁ་ཅིག་ནས་འགའ་ཞིག །ཤི་ཚེ་བླ་མ་གདན་པའི་བཀའ་ལས་དང་
གསོལ་ཆས་སོགས་ལ་འཚེར་ནས་རོ་དེ་སྤྲང་པོ་སོགས་སུ་བྱུང་གིས་མེད་པར་བཟོས་ནས།
འབུལ་བ་དང་ཆོ་ག་རེ་ཙམ་གཞན་ལ་སྐྱེལ་བའི་སྲོལ་ངན་འདི་འདྲ་ནི་མི་རུང་བས་བླ་མ་
འབྱོར་ཙམ་ཡོད་ཚེ་དོ་གལ་ཆེན་པོས་འཚོལ་བར་བྱེད་པ་གནད་ཆེའོ། །དེས་ན་དེ་སྔར་སྡིག་
པ་ཅི་ཙམ་བྱས་ཀྱང་ད་ནས་འགྱོད་སེམས་དང་སྐྲག་སྣང་གི་ཕྱིན་ཆད་སྡོམ་སེམས་དང་
བཅས་པས་ལྟུང་བཤགས་ལ་བརྩོན་ན་སྡིག་པ་ཐམས་ཅད་དག་པར་ངེས་ལ། ཆོས་ལུགས་
གྲུབ་མཐའ་སོ་སོའི་དགོན་སྡེ་ཐམས་ཅད་དུ་ལྟུང་བཤགས་འདི་མཆོག་དམན་ཀུན་གྱིས་
ཞལ་འདོན་དུ་མཛད་པ་ཞིག་ཡིན་འདུག་པས་རང་རེ་སེར་སྐྱ་ཀུན་གྱིས་རབ་དུས་དྲུག །
འབྲིང་སྔ་དགོང་། ཐ་མ་ཚར་རེ་མ་ཆག་པར་འདོན་པ་གལ་ཆེའོ། །ཆོས་འདིར་བྷི་དྷི་ས་ཏྭའི་
འགྲེལ་ཆེན་ཡེ་ཤེས་སྡེ་དང་། ཏ་ར་ནཱ་ཐའི་འགྲེལ་པ། ཆགས་མེད་ཞབས་ཀྱིས་ཟིན་བྲིས་
ཉུང་འདུས་རྣམས་གང་རུང་མཇལ་ན་འདི་འདྲར་མི་ལྟོས་མོད། །དེ་མིན་དཔེ་འདི་སུའི་ཕྱག་
ཏུ་བྱུང་ཡང་རང་གིས་རྟོག་ཅིང་སྤྱོད་པ། གཞན་ལ་བསམ་པ་བཟང་པོས་ལྟུང་བཤགས་
འདོན་ཆ་ཤོག་ལྡེབ་གསུམ་བཞི་དེ་ཉིད་མི་ཤེས་པ་ལ་སློབ་པ་དང་། འདི་ཉིད་སྒྲོགས་ཤིང་
བཤད་པའི་སྒོ་ནས་ཐུགས་བསམ་རེ་གཏོང་བར་ཞུ་ལགས། ཤེས་སླ་ཕན་ཡོན་ཆེ་བའི་
གདམས་པ་འདི། །མཚན་ཙམ་ཐོས་ཀྱང་འཁོར་བ་མཐའ་ཅན་དུ། །འགྱུར་བ་སངས་རྒྱས་
མཆོག་དེས་ཡོངས་བསྔགས་ན། །བདེ་འདོད་སྡུག་བསྔལ་མི་འདོད་ཕོ་མོ་རྣམས། །སྒྲིབ་
216

བྱང་ཆུབ་ལྟུང་བཤགས་ཀྱི་དོན་འགྲེལ་ཟིན་བདུད་རྩིའི་ཆུ་རྒྱུན།
སྦྱོང་བྱ་སླའི་དོན་ཆེན་འདི་ཉིད་ལ། །བརྩོན་པར་མི་བྱེད་བསམ་ཡོད་སུ་ཞིག་ཡིན། །དེས་ན་
སྒྲིབ་སྦྱོང་བདུད་རྩིའི་ཆུ་རྒྱུན་འདི། །དད་ལྡན་ཕོ་མོ་རྣམས་ཀྱིས་འཐུང་འཚལ་ལོ། །
འོན་ཏེ་ད་དུས་སྙིགས་མ་ལྔ་བདོའི་དུས། །དམ་པའི་གསུང་རབ་ཉལ་ཉིལ་གསེར་སྦ་
༑བདག་འདྲའི་ཚིག་སྐམ་ཉན་པ་ཅང་སྲིད་དམ། །དེ་བས་རང་གིས་དྲན་པ་གསོས་ཤིག་
གུ༑ ༑ཞེས་པ་འདི་ཉིད་རིན་དབང་གི་ཕྱི་མར་ཕན་པའི་བསླབ་བྱ་ཞིག་བྲི་རོགས་ཞེས་ཡང་
ཡང་བསྐུལ་བ་ཡུན་རིང་སོང་སྐབས། ལྟུང་བཤགས་འདི་ལ་ཕན་ཡོན་སོགས་འབྲེལ་པ་
ཞིག་བྲིས་ན་དགེ་བའི་བག་ཆགས་ཅུང་ཟད་བྱས་པའི་རང་འདྲ་བློ་དམན་གྱིས་ཕོ་མོ་འགའི་
འདོན་རོགས་ཨཾ་བྱེད་ཀྱི་རེ་བ་དང་། གཙོ་ཆེར་རང་གི་བརྗེད་བྱང་དུ། དཔལ་ལྡན་བླ་མའི་
བཀའ་དྲིན་ལས། ཨོ་རྒྱན་སངས་རྒྱས་གཉིས་པ། ཀུན་མཁྱེན་ཇོ་ནང་པ། མཁས་གྲུབ་རཱ་
ག་ཨ་སྱ། རྗེ་བཙུན་དྷརྨ་བྷ་དྲ་སོས་ཀྱི་གསུངས་དང༌། རྒྱ་སྐད་བྱས་པ་ཞིག་དང་བཅས་
ཕྱོགས་སུ་བསྡུས། ལས་འབྲས་ཀྱི་གོ་དོན་ལུང་གི་ཅུང་ཟད་ཟུར་བརྒྱན་ཅིང་དོགས་གནས་
འགའ་ཞིག་འདྲེན་མཆོག་བླ་མའི་ཞབས་འདི་ལ་གསོལ་བ་བཏབ་སྟེ་གཞུང་ཚིག་མཐར་
ཆགས་སུ་བཀོད་ནས་མཆན་འགྲེལ་གྱི་ཚུལ་དུ། འཕགས་མཆོག་ཕྱག་ན་པདྨོ་ཡབ་སྲས་ཀྱི་
ཞབས་རྡུལ་སྤྱི་བོར་རེག་ཅིང་སྐྱབས་འོག་ཏུ་འཚོ་བ་རྟགས་ཙམ་འཛིན་པའི་སེར་གཟུགས་
ཉམ་ཆུང་མ་ཎི་པ་ངེས་དོན་པས་ཟ་གཉིད་ཀྱི་ཐུན་མཚམས་རྣམས་སུ་རང་ཤོང་གུར་
འཛུགས་སུ་སྦྱར་བས། འགལ་འཁྲུལ་མཆིས་ན་དམ་པ་རྣམས་ལ་བཤགས་ཤིང་འཆོས་
པར་ཞུ་ལ། དགེ་བས་འདི་ཉིད་ལ་འབྲེལ་བ་ཐོག་ཚད་བདེ་ཆེན་ཞིང་དུ་ཕྱམ་གཅིག་སྐྱེས་
ནས་སངས་རྒྱས་ཀྱི་བསྟན་པ་ལ་བྱ་བ་བྱེད་པ་དང་འཁོར་བ་དོང་སྤྲུགས་ཀྱི་འགྲོ་དོན་ནུས་
པའི་རྒྱུར་གྱུར་ཅིག །
གང་ཞིག་ལྟུང་བའི་གཉེན་པོ་མཆོག་གྱུར་པ། །ཕུང་པོ་གསུམ་པའི་མདོ་ཡི་དོན་
འབྲེལ་འདི། །སྨན་དགོན་དགེ་མ་ཚུལ་ལྡན་ཆོས་མཛད་མ། །གཞན་ཕན་རྣམས་དཀར་
217

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
སྤར་ཡོན་སྦྱར་བའི་དགེ། མཁའ་ཁྱབ་འགྲོ་བ་གཅིག་ཀྱང་མ་ལུས་པར། །སྟོན་མཆོག་ཐུབ་
དབང་གོ་འཕང་མངོན་བྱེད་ཤོག །
སརྦ་མངྒ་ལམ། བྷ་ཝནྟུ། སྤར་འདི་སྨན་དགོན་ཐུབ་བསྟན་བདེ་ཆེན་གླིང་དུ་
བཞུགས་སོ།། །།
218